Z A K L J U Č C I

s 31. sjednice Upravnog vijeća Dječjeg vrtića Vrbovec održane dana 13.11.2024. godine elektronskim putem.

D N E V N I R E D

1. Usvajanje zapisnika s 30. (e)sjednice Upravnog vijeća održane 29. listopada 2024. godine,
2. Usvajanje Financijskog plana Dječjeg vrtića Vrbovec za 2025. godinu i projekcije za 2026. i 2027. godinu,
3. Usvajanje I. rebalansa Financijskog plana Dječjeg vrtića Vrbovec za 2024. godinu,
4. Donošenje Odluke o izboru kandidata za radno mjesto odgojitelja, 2 izvršitelja,
5. Donošenje Odluke o neizboru kandidata za radno mjesto stručnog suradnika logopeda/stručne suradnice logopedinje i raspisivanje ponovljenog natječaja.

Ad. 1.

Zaključak:

Usvaja se zapisnik s 30. sjednice Upravnog vijeća održane 29. listopada 2024. godine.

Ad. 2.

Upravno vijeće Dječjeg vrtića Vrbovec donosi

O D L U K U

I.

Usvaja se Financijski plan Dječjeg vrtića Vrbovec za 2025. godinu s projekcijom za 2026. i 2027. godinu.

II.

Ova Odluka stupa na snagu danom donošenja.

PREDSJEDNICA UPRAVNOG VIJEĆA

Marcela Ledinski Mitrov

Ad 3.

Upravno vijeće Dječjeg vrtića Vrbovec donosi

O D L U K U

I.

Usvaja se I. rebalans Financijskog plana Dječjeg vrtića Vrbovec za 2024. godinu.

II.

Ova Odluka stupa na snagu danom donošenja.

PREDSJEDNICA UPRAVNOG VIJEĆA

Marcela Ledinski Mitrov

Ad 4.

Upravno vijeće Dječjeg vrtića Vrbovec donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po natječaju za radno mjesto odgojitelja na određeno puno radno vrijeme KLASA: 112-01/24-01/11, URBROJ: 238-32-69-04-24-2 objavljenom 30. listopada 2024. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23), na prijedlog ravnateljice izabrane su sljedeće kandidatkinje:

Tihana Trninić, studentica predškolskog odgoja i obrazovanja i

Marija Kulaš, studentica predškolskog odgoja i obrazovanja.

II.

Nalaže se ravnateljici Dječjeg vrtića Vrbovec s izabranim kandidatkinjama sklopiti ugovor o radu.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/24-01/11, URBROJ: 238-32-69-04-24-1 od 29. listopada 2024. godine, raspisan je natječaj za radno mjesto odgojitelja/ice na određeno puno radno vrijeme (2 izvršitelja) KLASA: 112-01/24-01/11, URBROJ: 238-32-69-04-24-2 te je isti, sukladno Zakonu o predškolskom odgoju i obrazovanju, objavljen 30. listopada 2024. godine.

Na raspisani natječaj prijavile su se tri kandidatkinje koje ne udovoljavaju uvjetima natječaja – dvije studentice predškolskog odgoja i obrazovanja te magistra engleskog jezika i književnosti i etnologije i antropologije. Ravnateljica Dječjeg vrtića Vrbovec predložila zasnivanje radnog odnosa na određeno puno radno vrijeme s Tihanom Trninić i Marijom Kulaš, studenticama predškolskog odgoja i obrazovanja, do pet mjeseci, sukladno članku 26., stavku 5. Zakona o predškolskom odgoju i obrazovanju

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

PREDSJEDNICA UPRAVNOG VIJEĆA

Marcela Ledinski Mitrov

Ad 5.

Upravno vijeće Dječjeg vrtića Vrbovec donosi

O D L U K U

O NEIZBORU KANDIDATA ZA ZASNIVANJE RADNOG ODNOSA

NA NEODREĐENO PUNO RADNO VRIJEME

I.

Po ponovljenom natječaju za radno mjesto stručnog suradnika logopeda na neodređeno puno radno vrijeme KLASA: 112-01/23-01/15, URBROJ: 238-32-69-04-23-30 objavljenom 30. listopada 2024. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) nije izabran kandidat.

II.

Ponavlja se natječaj za radno mjesto stručnog suradnika logopeda/stručne suradnice logopedinje na neodređeno puno radno vrijeme.

III

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/23-01/15, URBROJ: 238-32-69-04-23-29 od 29. listopada 2024. godine, raspisan je ponovljeni natječaj za radno mjesto stručnog suradnika logopeda/stručne suradnice logopedinje na neodređeno puno radno vrijeme (1 izvršitelj) KLASA: 112-01/23-01/15, URBROJ: 238-32-69-04-23-30 te je isti, sukladno Zakonu o predškolskom odgoju i obrazovanju, objavljen 30. listopada 2024. godine.

Na raspisani natječaj nije pristigla niti jedna zamolba te je odlučeno kao u dispozitivu ove odluke.

PREDSJEDNICA UPRAVNOG VIJEĆA

Marcela Ledinski Mitrov

Sjednica je završila 13. studenoga 2024. godine u 10.00 sati.

Zapisničarka: Predsjednica Upravnog vijeća:

Višnja Marjanac Marcela Ledinski Mitrov

KLASA: 007-04/24-01/03

URBROJ: 238-32-69-02-24-16